ArabovMK/tajik-wikipedia-corpus huggingface dataset:
Ассамблеяи халқи Қазоқистон

Ассамблеяи халқи Қазоқистон як мақоми машваратӣ ва машваратии назди Президенти Ҷумҳурии Қазоқистон буда, вазифаи ин ниҳод мусоидат ба таҳия ва татбиқи сиёсати миллии давлатӣ мебошад. "Ассамблеяи халқҳои Қазоқистон" (номи аввала) бо ташаббуси президенти нахустини Қазоқистон Нурсултон Назарбоев 1 марти соли 1995 таъсис ёфта, соли 2007 номгузорӣ шудааст 1. Аз соли 2016 ин рӯз ҳамчун ид – Рӯзи шукргузорӣ таҷлил мегардад 2. Таърих 1 марти соли 1995 бо фармони Президенти Қазоқистон Нурсултон Назарбоев 2066 Ассамблеяи халқҳои Қазоқистон ҳамчун як мақоми машваратӣ дар назди президент таъсис дода шуд 3. Дар иҷлосияи 1-уми Ассамблеяи халқҳои Қазоқистон 24 марти соли 1995 дар суханронии Президенти нахустини Қазоқистон Нурсултон Назарбоевсамти кор оид ба ташаккули модели қазоқии ҳамбастагии байни миллатҳо зикр шуда буд: "Ҷустуҷӯи умумият, васеъ намудани минтакахои ризоият ва боварии байни халкхо. Бе сиёсати ризоият ва стратегияи оқилонаи миллӣ мо ҳеҷ гуна мушкилотро ҳал карда наметавонем" 4. Ислоҳоти конститутсионии соли 2007 ба Ассамблея мақоми конститутсионӣ дод, АХҚ ҳуқуқ гирифт, ки намояндагони худро ба Маҷлиси парлумони Қазоқистон тибқи квотаи муқарраршуда вакил намояд 5. Дар соли 2008 Қонуни Ҷумҳурии Қазоқистон "Дар бораи Ассамблеяи халқҳои Қазоқистон" қабул гардид, ки заминаи меъёрии ҳуқуқии фаъолияти онро дар соҳаи муносибатҳои байни миллатҳо муайян намуд 6. Соли 2011 бо фармони президент Нурсултон Назарбоев низомнома дар бораи Ассамблея тасвиб шуд, ки мақом ва ваколатҳои Ассамблея ва сохторҳои ҷамъиятии онро муқаррар кардааст 7. Дар соли 2018 Қонуни Ҷумҳурии Қазоқистон "Дар бораи ворид намудани тағйиру иловаҳо ба Қонуни Ҷумҳурии Қазоқистон "Дар бораи Ассамблеяи халқҳои Қазоқистон" қабул карда шуд, ки ба такмили минбаъдаи фаъолияти он нигаронида шудааст: инфрасохтори Ассамблея мустаҳкам гардид, ҳамгироии он ба системаи ҷамъиятӣ шаҳрвандӣ ва ҳокимияти давлатӣ таъмин гардид 8. Дар соли 2009 бо супориши Президент Назарбоев Шӯрои илмӣ-экспертии Ассамблея таъсис дода шуда, дар ҳама минтақаҳо дар заминаи муассисаҳои таҳсилоти олии касбӣ гурӯҳҳои илмӣ-экспертӣ ташкил карда шуданд 9. Соли 2011 дар назди Академияи идоракунии давлатии назди Президенти Ҷумҳурии Қазоқистон Маркази омӯзиши муносибатҳои байни миллатҳо ва конфессияҳо дар минтақаи Осиёи Марказӣ таъсис дода шуд, ки мақоми кории Шӯрои илмии коршиносон гардид 10. Ассамблея бо Комиссари Олии САҲА оид ба ақаллиятҳои миллӣ, Маркази муколама ва ҳамкории глобалӣ, сохторҳои давлатӣ ва ғайридавлатии як қатор кишварҳо ёддоштҳои ҳамкорӣ ба имзо расониданд. Соли 2014 байни Ассамблея ва Котиботи Машварати ҳамкорӣ ва тадбирҳои боварӣ дар Осиё як ёддошти тафоҳум ба имзо расид. 28 апрели соли 2021 Нурсултон Назарбоев ваколатҳои раиси Ассамблеяи халқҳои Қазоқистонро, ки аз соли 1995 ба ин сӯ раҳбарӣ мекард, ба Қосим-Ҷомарт Тоқаев вогузор карда, зарурати идомаи ҳамгироии ҳамаи гурӯҳҳои этникӣ-иҷтимоъиро ба ҷамъияти умумии Қазоқистон таъкид кард.Назарбоев унвони раиси фахрии маҷлисро гирифт 11.
Ассидияҳо

АССЍДИЯҲО, як гурӯҳи ҷонварони хордадор. Баданашон халташакл буда, дар қисми болои он ду сӯрох– даҳон ва мақъад ҷой гирифтааст. Тани ассидияҳо бо туника – пӯсти ғафсе, ки насҷ (бофта)-и ҳайвонӣ (тунитса) дорад, пӯшида шудааст. Ҷавфи назди ғалсамаи ассидияҳо бо мақъад (клоака) пайваст мебошад. Ассидияҳо тақрибан 150 намуд доранд ва дар ҳамаи баҳрҳо дучор меоянд. Ғизои онҳо организмҳои майда ва детритҳоянд. Ассидияҳо мавҷудоти хунсо буда, бо роҳи ҷинсӣ ва муғҷабандӣ афзоиш мекунанд. Ассидияҳо сода (танҳо) ва мураккаб (колониявӣ) мешаванд. Кирминаҳои ассидияҳо хорда дошта, озодона шино мекунанд (чун болиғ шуданд хордаҳояшон нест мешавад).
Ассимилятсия

АССИМИЛЯТСИЯ (– монанд шудан, якҷо шудан) (- яксонсозӣ) мумкин аст, дар яке аз мавридҳои зайл истифода шавад:.
Ассимилятсия (биология)

АССИМИЛЯТСИЯ, анаболизм,дар биология қобилияти моддаҳои муҳити берунаро гирифта барои ҳаёт истифода кардани организм. Дар натиҷаи ассимилятсия моддаҳое, ки аз муҳит гирифта шудаанд, ба моддаҳои организм монанд шуда, қисми таркибии он мегарданд. Ассимилятсия ҳодисаи худнигоҳдории организмҳост. Ба туфайли ассимилятсия моддаҳои ҳангоми диссимилятсия таҷзияшуда барқарор ва ҳаёт аз заволёбӣ ҳифз мешавад. Ассимилятсия ва диссимилятсия ҳодисаҳои мухолиф, вале дар айни замон ду ҷиҳати хусусияти умумии ҳамаи организмҳо – мубодилаи моддаҳо мебошанд. Организм барои зистан бояд ҳамеша аз ғизое, ки мегирад, ҳуҷайра ва бофта ҳосил кунад. Ҷараёни ассимилятсия хусусияти интихобӣ дорад, яъне бисёр организмҳо дар шароити яксон зиндагӣ кунанд ҳам, фақат моддаҳои ба худ хосро синтез менамоянд. Ассимилятсия яке аз аломатҳои асосии организмҳост. Масалан, сабзишу нумӯ натиҷаи аз диссимилятсия бартарӣ доштани ассимилятсия, инчунин нисбат ба таҷзия бештар ҳосил шудани моддаҳо мебошад. Организмҳо вобаста ба моддаҳое, ки ҳангоми ассимилятсия истифода бурдаанд, 2 навъ – автотрофӣ ва гетеротрофӣ мешаванд. Организмҳои автотрофӣ ҳамаи моддаҳои мураккаби органикии барои ҳаёт зарур. Се нишондиҳандаи асосии ҷараёни ассимилятсия вуҷуд дорад. Депрессияи ассимилятсионӣ – зери таъсири омилҳои номусоиди муҳит ва вазъи дохилии рустанӣ суст шудани фаъолияти ассимилятсия; паст шудани шиддати фотосинтез ва зиёд гаштани нафасгирӣ, ки ҳангоми он дараҷаи мубодилаи гази карбонати рустанӣ дар рушноӣ ба нуқтаи ҷубронӣ наздик ё аз он паст аст. Депрессияи ассимилятсионии мунтазам ва бардавом ба борварии умумии рустанӣ таъсири манфӣ мерасонад. Депрессияи ассимилятсионӣ дар сурати гарм ва хушк будани иқлим, якбора паст ё баланд шудани ҳарорати ҳаво, кам будани бориш ва нами хок, бо об бад таъмин гаштани рустанӣ мушоҳида мешавад. Мубодилаи моддаҳоро тағйир дода, навъҳои зироати барои ҳаёти инсон муфидро ба вуҷуд овардан мумкин аст.
Ассимилятсия (маъданшиносӣ)

Ассимилятсия, якҷошавӣ — дар маъданшиносӣ (петрография), раванди таъсири мутақобили магма ва ҷинсҳои атроф. Дар натиҷаи ассимилятсия магма ҷинсҳои атрофро қисман ё пурра ҳал карда, таркиби худро тағйир медиҳад. Пайдоиши габбро ва диоритҳо дар қисми канории интрузияҳои гранит, ки дар табақаи оҳаксангҳо ҷойгиранд, мисоли раванди ассимилятсия мебошанд.
Ассис Жиованас

Ассис Жиованас — футболбози бразилӣ, дарвозабон.
Ассамблеяи парламентии Шӯрои Аврупо

Ассамблеяи парламентии Шӯрои Аврупо (АПША)  - яке аз ду органи низомномавии Шӯрои Аврупо (дар баробари Кумитаи вазирони Шӯрои Аврупо), мақоми машваратӣ, ки 5 майи 1949 таъсис ёфтааст ва аз намояндагони парламенти ҳамаи давлатҳои узв (47 узв) иборат мебошад. АПША куҳнатарин органи ҳамкории бай ни парламентӣ дар Аврупост. Дар АПША панҷ давлати абарқудрат 18-тоӣ узв ва давлатҳои хурд 2-тоӣ узв доранд. Узви Ассамблея бояд ҳама ҳизбҳои сиёсии парламенти давлати худро намояндагӣ кунад. АПША ҳамагӣ 318 нафар узв (ва ҳар кадоми он яктоӣ муовин) дорад. Дар ҷаласаҳои АПША инчунин 18 мушоҳид аз парламентҳои Канада, Мексика ва Исроил ширкат мекунанд. Чунин ҳуқуқро инчунин 2 намояндаи ҷамъияти туркҳои Кипр доро ҳастанд. Давлатҳои узви Шӯрои Аврупо Давлатҳои узви Шӯрои Аврупо ва намояндагони онҳо дар Ассамблеяи парламентӣ чунинанд: Салоҳият Ассамблея дар асоси маърӯзаҳо қарор ва тавсияҳо қабул мекунад, ки аз ҷониби вакилон тайёр карда мешаванд. Ваколатҳои муҳими Ассамблея – интихоби Муншии умумӣ (аз соли 2014, вакили парламенти Люксембург Анн Брассёр аст.) ва ҷонишинони ӯ, судяҳои Суди аврупоӣ оид ба ҳуқуқи башар, қабули хулосаҳо оид ба номзадҳои нав ба сафи давлатҳои аъзо, мониторинги иҷрои уҳдадориҳои гирифта ва ғ. АПША ба ҳамаи лоиҳаҳои конвенсияҳои байналмилалии аз ҷониби Шӯрои Аврупо тайёршуда (Ҳуқуқи аврупоӣ) хулосаҳо қабул мекунад. Инчунин дар ҷаласаҳои АПША ҳамаи масъалаҳои мубрами сиёсии минтақа мавриди баррасӣ қарор гирифта, ба он сардорони давлат ва ҳукуматҳо даъват карда мешаванд. Кумитаи вазирони Шӯрои Аврупо оид ба фаъолияти худ дар ҳар ҷаласаҳои АПША ҳисобот ва ба тавсияҳои он ҷавоби расмӣ медиҳад. Ассамблеяро раис роҳбарӣ мекунад, ки расман ба муҳлати як сол интихоб мешавад. Инчунин Ассамблея 20 ҷонишини ӯро интихоб менамояд. Дар АПША низ чун дар парламентҳои миллӣ фраксияҳо (ё худ "гурӯҳҳои сиёсӣ") фаъолият мекунанд, ки аз рӯи тамоюли сиёсии аъзояшон ташкил шудаанд (гурӯҳи сотсиалистӣ, ҳизби халқии аврупоӣ, алянси либералу демократҳо, гурӯҳи демократҳои аврупоӣ, "чапҳо"-и муттаҳидаи аврупоӣ). Дар Ассамблея инчунин комиссияҳо оид ба масъалаҳои сиёсӣ, масъалаҳои ҳуқуқӣ ва ҳуқуқи башар, иҷрои уҳдадориҳо амал мекунанд. Раис, ҷонишинон, раисони гурӯҳ ва комиссияҳо Бюрои Ассамблеяро ташкил медиҳанд. Он кори Ассамблеяро бо роҳи тайёр намудани рӯз номаи ҷаласаҳо ва муайян намудани масъалаҳои мубраме, ки оид ба онҳо маърӯзаҳо тайёр карда мешаванд, роҳбарӣ менамояд. Чаласаҳои умумӣ (пленарӣ) дар як сол чор маротиба баргузор шуда, ҳар кадом як ҳафта давом мекунанд. Ғайр аз ин дар як сол ду маротиба ҷаласаҳои Комиссияи доимӣ ё худ "ҷаласаҳои хурд" мегузарад, ки дар он аъзои Бюро ва сардорони ҳайати вакилони миллӣ иштирок менамоянд. Чаласаҳои умумӣ дар Страсбург (Фаронса) ва ҷаласаҳои Комиссияи доимӣ дар ягон шаҳри давлати дигар мегузаранд. Маҷлиси комиссияҳои АПША, маъмулан, дар Париж мегузарад. 1 Манобеъ.
Ассисент

АССИСТЀНТ (– ҳузурдошта, ёвар), 1) ёвар дар фаъолияти омӯзгорӣ, таҳсилотӣ, коргардонӣ, эҷодӣ ва ғайра. Ассисент дар мактабҳои олӣ таҳти роҳбарии профессор ё дотсент машғулиятҳои лабораторӣ, амалӣ ва семинарӣ анҷом медиҳад, дар гирифтани имтиҳон ёрӣ мерасонад ва дар корҳои илмию таҳқиқотии кафедра ширкат менамояд; дар мактаби миёна – ёвари имтиҳонгиранда; дар беморхона – ёвари духтуре, ки ҷараёни бемориро назорат мекунад; дар кино, театр, телевизион, радио – ёвари коргардон, оператор ва ғайра 2) Дар мактабҳои олӣ ассисент вазифаи штатӣ, унвони якуми илмӣ буда, ба шахсе дода мешавад, ки маълумоти олӣ ва лаёқати кори илмию омӯзгорӣ дорад. 3) Ду посбони фахрӣ, ки дар назди парчамбардор меистанд.
Ассоло

Ассоло - коммуна дар Италия, дар вилояти Сардиния дар музофоти Ористано ҷойгир аст. Аҳолиаш 485 нафар, зичии аҳолӣ 30 нафар км мебошад. Он масоҳаташ 16 км -ро фаро мегирад. Индекси почта - 9080. Рамзи телефон - 0783. Демография Динамикаи аҳолӣ: Маъмурияти коммуна Пайвандҳо Эзоҳ Ҳамчунин нигаред.
Ҳамгунсозии фарҳангӣ

Ҳамгунсозии фарҳангӣ, ассимилятсия — бегона гаштани одамон аз баъзе хусусиятҳои миллию этникии худ ва гузаштан ба умумияти дигар бо қабул намудани хусусиятҳои этникии он. Дар ин раванд муҳоҷир забони миллати дигарро ба сифати забони модарӣ қабул менамояд. Одамон фарҳанги миллӣ, маишат ва анъанаҳои навро аз худ мекунанд. Шахс вориди ҳаёти ҷамъиятию миллии умумияти дигари иҷтимоию этникӣ мегардад. Равандҳои ассимилятсионӣ бегонашавиро аз хусусиятҳои муайяни этникӣ метезонанд. Он бештар дар байни аҳолии шаҳр мушоҳида мегардад. Шаҳрҳои калон, ки аз ҷиҳати миллӣ гуногунчеҳра мебошанд, имконоти бештари авҷ гирифтани равандҳои ассимилятсиониро доранд. Кӯшишҳо баҳри аз худ намудани шаклҳои нави фарҳанг ва навъҳои муошират боиси инкори шаклҳои куҳнаи фарҳанг ва қоидаҳои рафтор мегарданд. Одамон ба муҳити нави миллию фарҳангӣ ворид шуда, ба он одат мекунанд. Ин дар бисёр ҳолатҳо, агар дар насли дуюм набошад, дар насли сеюм, ба ассимилятсияи этникӣ боис мешавад.
Ассори Табрезӣ

Ассор Шамсуддин Муҳаммад ибни Аҳмади Табрезӣ — шоир, нависанда ва донишманди форс-тоҷик. Зиндагинома Муосир ва дӯсти Камоли Хуҷандӣ. Мувофиқи маълумоти тазкираҳо шахси таҳсилдида, бохабар аз улуми динӣ ва дунявӣ — нуҷум, риёзиёт, ҳандаса, фалсафа ва ғайра будааст. Девон доштааст ва дар он ашъори дар анвои гуногуни шеър сурудааш — қасидаҳо, ғазалҳо, рубоиҳо фароҳам омада буданд. То замони мо аз Ассор ба таври мукаммал достоне бо номи "Меҳру Муштарӣ" (худи шоир номи асарашро "Ишқнома" гуфтааст) расидааст (5120 байт). Дар достон аз ишқи афлотунӣ, дӯстии пурзӯри ошиқонаи ду ҷавон — Меҳру Муштарӣ сухан меравад. Онҳо дар айёми наврасию ҷавонӣ ҳамроҳ мехонданд. Баъди ба камол расидан аз ҳамдигар ҷудо шуданд. Яке дар як кишвар, дуюмӣ дар кишвари дигар ҳоким шуданд. Пас аз вафот онҳоро дар паҳлуи ҳамдигар ба хок супориданд. Ассор ба тавассути ин достон ғояи ваҳдати вуҷудро тарғиб кардааст. "Меҳру Муштарӣ" як бор соли 1502 ва дафъаи дигар дар садаи ба забони туркӣ тарҷума шудааст. Ин асар ба рушди назми халқҳои туркзабон, масалан, озарбойҷониҳо таъсир расондааст.
Ассимилятсия (забоншиносӣ)

АССИМИЛЯТСИЯ, идғом, дар забоншиносӣ, монандшавии яке аз овозҳо (фонемаҳо) ба овоз (фонема)-и дигар дар ҷараёни нутқ. Ин ҳодиса дар натиҷаи мутобиқати овозҳои ҳамнишин ба амал меояд. Масалан: танбӯр – тамбӯр, мазкур – маскур, изҳорот – исҳорот, ибтидо – иптидо ва ғайра Овозҳои ҳамнишин (ҳамсадоҳо) аз рӯйи чор хусусият: кори садопардаҳо, кори узви фаъол (ё махраҷи овозсозӣ), тарзи тавлид ва аз рӯйи иштироки резонаторҳо ба ҳам монанд мешаванд. Ассимилятсияро вобаста ба дараҷаи монандшавии овозҳо ба ду гурӯҳ: пурра ва нопурра ҷудо мекунанд. Ассимилятсияи пурра дар мавриди ҳамнишинии овозҳои ҳамъузв амалӣ мегардад ва дар ин маврид як овоз овози дигарро пурра ба худ монанд мегардонад: садто – сатто, бадтар – баттар ва ғайра. Дар ассимилятсияи нопурра як овоз ба овози дигар қисман (аз ҷиҳати ҷарангнокӣ, беҷарангӣ, артикулятсионӣ) монанд мешавад: чанбар – чамбар, обанбор – обамбор, хубтар – хуптар, вазнин – вазмин ва ғайра Вобаста ба самт ассимилятсияро ба ду гурӯҳ тақсим менамоянд: пешрав (прогрессивӣ) ва пасрав (регрессивӣ). Ассимилятсияи овози баъдинаро ба овози пешина ассимилятсияи пешрав (қасд – қаст, тасдиқ – тастиқ) меноманд, ки ин навъи монандшавӣ ба забони тоҷикӣ хос нест. Ассимилятсияи овози пешина ба баъдинаро (санбӯса – самбӯса, ибтидо – иптидо, изҳорот – исҳорот, якшанбе – якшамбе) ассимилятсияи пасрав меноманд.
Ассотсиатсия

АССОТСИТСИЯ (аз – муттаҳидшавӣ, пайваст намудан) Ассотсиатсия дар соҳаҳои гуногуни илм:.
Ассотсиатсия (геология)

Ассотсиатсия дар геология — маҷмӯи табақот, ҷинс ва маъданҳои як давраи геологӣ, ки ба онҳо аломатҳои умумии петрографӣ, петрохимиявӣ, металлогенӣ ё маҷмӯи муайяни чанде аз ин аносир хос аст, масалан, ассотсиатсияи маъданӣ — гурӯҳи маъданҳои дар як давраи маъданҳосилшавӣ бавуҷудомада.
Ассотсиатсия (иқтисод)

Ассотсиатсия дар иқтисод — муттаҳидшавии ташкилоту муассисаҳо ё шахсони алоҳида барои иҷрои мақсадҳои умумии хоҷагӣ, сиёсӣ, илмӣ, маданӣ ва ғайра Ба ассотсиатсияи иқтисодӣ ширкатҳои саҳҳомӣ, монополияҳо ва ба ин монанд ташкилотҳо мансубанд. Дар Тоҷикистон тариқи муттаҳидшавии созмонҳо, муассисаҳо ва ашхоси ҷудогонаи соҳаҳои мухталиф ассотсиатсияҳои гуногун таъсис ёфтаанд, масалан, ассотсиатсияи соҳибкорони Тоҷикистон, ассотсиатсияи воситаҳои мустақили электронии иттилооти оммавии Тоҷикистон, ассотсиатсияи муаллимони забони англисии Тоҷикистон ва ғайра.
Ассотсиатсия (биология)

АССОТСИТСИЯ дар биология, маҷмӯи организмҳои ҳамҷинси наботӣ ва ҳайвонӣ, ки дар шароити ягона вуҷуд доранд. Ассотсиатсия бо шароити муҳит – иқлим, хок ва олами ҳайвоноти ҳамон маҳал алоқаманд аст. Барои ҳар ассотсиатсияи наботот борварии муайян хос мебошад. Ҳангоми тағйир ёфтани шароит ва таркиби флора ассотсиатсия низ дигаргун мешавад. Масалан, ассотсиатсияи бешаҳои паҳнбарги ҳозира дар раванди таърихии инкишофи наботот имкон дорад, ки ба ассотсиатсияи дигар табдил ёбад. Қитъаҳои наботот дар натиҷаи тағйирёбии релеф, шароити ҳидрологӣ ва хок, инчунин зери таъсири бевосита (масалан, алафдаравӣ, буридани беша, сохтани обанборҳо) ва бавосита (масалан чаронидани чорво) дигаргун мешаванд. Ассотсиатсияҳо вобаста ба иқлим, хок ва шароити маҳал гуногун мешаванд: масалан, ассотсиатсияи санавбарзор ва брусника дар қабати хокҳои хушки камҳосил; ассотсиатсияи санавбарзор бо бутта дар хокҳои намнок ва ғайра Дар вақти муайян кардани бешазор ва чарогоҳҳо хусусияти ассотсиатсияи асосиро ба эътибор мегиранд. Масалан, ҳангоми таҳияи харитаи алафзор ассотсиатсияҳои алоҳидаро ҳатман қайд мекунанд.
Ассотсиатсияи Кореягиҳои Шӯравии Тоҷикистон

Ассотсиатсияи Кореягиҳои Шӯравии Тоҷикистон — ташкилоти ҷамъиятии кореягиҳои муқими Тоҷикистон. Январи 1990 дар шаҳри Душанбе таъсис ёфтааст. 1700 нафар кореягии Тоҷикистонро муттаҳид мекунад. Ассотсиатсия дар вил. Суғд, шаҳрҳои Душанбе, Қӯрғонтеппа, Ноҳияи Турсунзода, Ҷалолуддини Румӣ ва Шаҳритус ташкилотҳои ибтидоӣ дорад. Мақсади асосии Ассотсиатсия: эҳё ва нигаҳдошти фарҳангу забони миллӣ, дастгирии ҳуқуқӣ ва маънавии ин ҷамъият; таъмини таҳаммулпазирӣ, гуногунфарҳангӣ ва ҳамоҳангсозии муносибатҳои миллӣ дар Тоҷикистон. Барои пешбурди фаъолият, дастрас намудани маводди нашрию иттилоотӣ, китобҳои дарсӣ ва гирифтани ёрии моддӣ бо ватани таърихии хеш робита барқарор кардааст. Асосгузор ва раиси раёсати Ассотсиатсия Ким В. М. узви Шӯрои ҷамъиятии назди Президенти ҶТ мебошад.
Ассотсиатсия (равоншиносӣ)

Ассотсиатсия — дар равоншиносӣ (психология) робитаест, ки дар шароити муайян байни ду ва бештар унсури фаъолияти рӯҳӣ (эҳсосот, идрок, тасаввурот, фикр ва ғайра) ба вуҷуд меояд; таъсири ин робита аз он иборат аст, ки пайдоиши як узви ассотсиатсия боиси пайдо гардидани узви дигари он мешавад. Арасту ассотсиатсияро ба се гурӯҳ ҷудо мекунад: ассотсиатсияи муштарак (дар фазо ва вақт), ассотсиатсияи шабоҳат (масалан, заврақ — киштӣ), ассотсиатсияи тафовут (масалан, туруш — ширин). Рефлекси шартие, ки И. В. Павлов кашф намудааст, асоси псиҳофизиологияи ассотсиатсияро ташкил медиҳад.
Ассотсиатсия (кимиё)

АССОТСИТСИЯ дар кимиё, ба моддаҳои нисбатан мураккаб якҷоя шудани молекула ё ионҳои сода, ки дар натиҷа табиати кимиёвии онҳо тағйир намеёбад. Ассотсиатсияионӣ ва молекулавӣ мешавад. Ҳосил гаштани ассотсиатсияҳои ионӣ ба қувваи электростатикӣ вобаста аст. Ассотсиатсияҳои ионии сода зарраҳои заряднок ё нейтралӣ буда, аз ду ё се ион таркиб ёфтаанд. Масалан: 2 + –+; ++–330 Ассотсиатсияи молекулаҳо дар натиҷаи таъсири қувваҳои байнимолекулавӣ ба амал меояд. Масалан, ассотсиатсияи молекулаҳои об, спирт (–) ва ғайра (ниг. низ Банди кимиёвӣ). Ассотсиатсия ба хосияти физикии моддаҳо таъсир мекунад. Нисбат ба ҳосилаҳояшон баланд будани ҳарорати ҷӯшиши спиртҳо, кислотаҳо ва баъзе моддаҳои дигар (масалан, ҳарорати ҷӯшиши этанол 78°С, ҳарорати ҷӯшиши эфири диметил 24°С аст, ҳол он ки массаи молекулавии ҳар ду баробар мебошад) ба ассотсиатсияи молекулаи онҳо вобаста аст. Ассотсиатсияба хосияти маҳлулҳо таъсир мерасонад. Онро барои ҳосил кардани пайвастҳои комплексӣ кор мефармоянд.
Ассотсиатсияи уйғурҳои Тоҷикистон

Ассотсиатсияи уйғурҳои Тоҷикистон — иттиҳодияи ҷамъиятии миллию фарҳангии уйғурҳои маскуни Тоҷикистон. Соли таъсисаш 1992. Раёсаташ дар шаҳри Душанбе. Зиёда аз 5 ҳазор уйғури ҷумҳуриро муттаҳид карда, дар шаҳрҳои Хуҷанд, Қӯрғонтеппа, Хоруғ ва Турсунзода шуъбаҳо дорад. Ассотсиатсияи уйғурҳои Тоҷикистон бо мақсади муттаҳид кардани уйғурҳо, нигаҳдории расму оин, анъанаҳо, забону фарҳанги миллӣ, барқарор кардани муносибат бо ватани таърихӣ – Вилояти Мухтори Синсзян-Уйғур (ВМСУ)-и Ҷумҳурии Халқии Чин, инчунин ҳамватанони бурунмарзии сокини дигар кишварҳои ҷаҳон ташкил шудааст. Он чун дигар диаспораҳои миллии кишвар дар чораҷӯиҳои сиёсию фарҳангии ҷумҳурӣ фаъолона иштирок мекунад. Ассотсиатсияи уйғурҳои Тоҷикистонро Сафорати Ҷумҳурии Халқии Чин дар Ҷумҳурии Тоҷикистон дастгирӣ намуда, ба он барои баргузории ҷашнҳо, чораҷӯиҳои фарҳангӣ, дастрас кардани маводди зарурӣ, китобҳои дарсӣ, рӯзномаву маҷаллаҳои дар ВМСУ нашршаванда ёрӣ мерасонад. Сафорат ҳамчунин ба Ассотсиатсияи уйғурҳои Тоҷикистонёрии моддию молиявӣ расонда, барои таҳсили ҷавонони лаёқатманд дар ВМСУ мусоидат мекунад. Уйғурҳо дар Тоҷикистон, баробар бо мардуми таҳҷоӣ, аз тамоми ҳуқуқҳо бархурдор буда, дар баргузор кардани суннатҳои мазҳабӣ ва расму ойини миллӣ озоданд. Раиси Ассотсиатсияи уйғурҳои Тоҷикистон (ваф. феврали 2011) Ҳасанов О. узви Шӯрои ҷамъиятии назди Президенти ҶТ буд.
Ассотсиатсияи ҷаҳонии матбуоти шоҳмот

АССОТСИТСИЯИ ҶАҲНИИ МАТБУТИ ШОҲМТ,созмонест, ки бо мақсади тарғиби шоҳмот ба воситаи матбуот таъсис дода шудааст. Ассотсиатсияи ҷаҳонии матбуоти шоҳмот ба рушди ҳамкориҳои байналмилалии хабарнигороне, ки масоили марбут ба шоҳмотро пайгирӣ мекунанд, мусоидат менамояд ва барои ташкил намудани мусобиқаҳо ба онҳо ёрӣ мерасонад. Ассотсиатсияи ҷаҳонии матбуоти шоҳмот бо ташаббуси рӯзноманигори испаниягӣ Ҷ. Пуч ҳангоми баргузории мусобиқаи байналмилалӣ дар шаҳри Палма (Испания) соли 1968 бунёдгузорӣ шуд. Он беш аз 300 журналистро аз кишварҳои мухталиф муттаҳид сохтааст. Нахустин президенти Ассотсиатсияи ҷаҳонии матбуоти шоҳмот – Ҷ. Пуч. Аз соли 1977 ин вазифаро адиб ва рӯзноманигори даниягӣ С. Новруп ба уҳда дорад. Аз ҷониби Ассотсиатсияи ҷаҳонии матбуоти шоҳмот ва Федератсияи ҷаҳонии шоҳмот барои беҳтарин шоҳмотбозони соли ҷаҳон ҷоизаи "Оскар" (аз соли 1968 барои мардон ва аз соли 1982 барои занон) таъсис шудааст, ки аъзои ин ду ниҳод ба таври раъйдиҳии ғоибона барандаи ҷоизаро муайян мекунанд. Ассотсиатсияи ҷаҳонии матбуоти шоҳмот ҳамчунин дар охири ҳар сол аз тариқи назарсанҷии хабарнигорон шоҳмотбозони номдори олам ва фаъолони шинохтаи шоҳмоти ҷаҳон 10 нафар беҳтарин шоҳмотбозон (аз соли 1968 мардон ва аз соли 1982 занон)-ро муайян карда, ба ҷаҳониён эълом медорад.
Ассошиэйтед Ниюспей-Пресс

АССОШИЭЙТЕД НИЮСПЀЙ-ПРЕСС, ширкати бузурги табъу нашр дар Англия. Нашрияҳои миллии "Дейли мейл", "Уикэнд", "Стандард" ва як қатор рӯзномаҳои минтақавиро нашр мекунад. Дорои саҳмияҳои чор радиостансияи хусусии Англия аст. Дар баробари расонаҳои хабарӣ ҳамчунин шохаширкатҳои он дар бахшҳои гуногун, аз ҷумла коркарди нафт дар баҳри Шимол, тиҷорати тарабхонаҳо ва заминдорӣ фаъолият мекунанд ва ба ин ширкат даромади калон меоваранд.
Федератсияи футболи Тоҷикистон

Федератсияи футболи Тоҷикистон — ниҳоди идоракунандаи футбол дар Тоҷикистон. Таъсис Ин ниҳод дар соли 1936 поягузорӣ шуда ва акнун узви Конфедератсияи футболи Осиё аст. Дар ҳоли ҳозир риёсати ин ниҳод бар уҳдаи Рустами Эмомалӣ мебошад. Роҳбарони Федератсияи футболи Тоҷикистон Раҳбарии Федератсияи футболи Тоҷикистон Роҳбари Федератсияи футболи Тоҷикистон президент аст. 5 январи соли 2012, Рустами Эмомалӣ бо қарори якдилона ба вазифаи президенти ФФТ интихоб шуд. 16 декабри соли 2020 дубора ба муҳлати нав интихоб карда шуд.
Ассотсиатсияи донишгоҳҳои Амрико

Ассотсиатсияи донишгоҳҳои Амрико —созмони донишгоҳҳои пешрафтаи илмии Иёлоти Муттаҳида мебошад, ки системаи миллии таҳқиқоти илмӣ ва таълимро дастгирӣ мекунад 2. Ассотсиатсия 63 донишгоҳи ИМА ва 2 донишгоҳи Канадаро муттаҳид месозад 2. Маълумоти умумӣ АДА соли 1900 аз ҷониби гурӯҳи 14 нафар докторони 14 донишгоҳ бо мақсади такмил ва стандартикунонии барномаҳои доктории Амрико таъсис дода шудааст. 2 Имрӯз як форуми таҳия ва татбиқи сиёсати институтсионалӣ ва миллӣ оид ба таҳкими барномаҳои таҳқиқотӣ ва таҳсилоти касбӣ барои донишҷӯён ва аспирантҳо мебошад 3. Ассотсиатсия ду ҷаласаи солона баргузор мекунад, ки яке аз онҳо дар қароргоҳи худ дар Вашингтон баргузор мешавад. Президентҳои ассотсиатсия Омор Аз соли 2004, аъзои АДА 58 % грантҳои тадқиқотии донишгоҳҳо, 52 % аз ҳама мукофотҳои докторӣ дар Иёлоти Муттаҳидаро ташкил медоданд. Аз соли % аз ҳама ҷоизаҳои Нобел 4. Аъзои АДА Қабул ба ассотсиатсия Аъзои нави ташкилот танҳо бо даъватнома қабул карда мешаванд, ки бояд на камтар аз чор се ҳиссаи аъзои ҳозираро пешниҳод кунанд. Даъватномаҳо давра ба давра баррасӣ шуда, сифати таҳсилоти олӣ ва барномаҳои илмӣ арзёбӣ карда мешавад 5. Муассисон бо шрифти ғафс, соли қабул дар қавсайн нишон дода шудаанд. Донишгоҳҳои ҷамъиятӣ Донишгоҳҳои хусусӣ Донишгоҳҳои Канада Аъзои собиқ.
Хачир

Хачир — ҳайвони кориест, ки аз дурага кардани аспҳои нар ва харҳои модаи боқувват таваллуд шудаанд ва барои аробакашӣ, шудгори замин, борбардорӣ ва дар дигар корҳо истифода бурда мешуд. Хачир ба оилаи ширхӯрон дохил мешавад. Донистаниҳо Маҳаллае, ки ҳоло шаҳраки Шарора (шаҳрак)и Тоҷикистон ҷойгир аст, дар гузашта "Кӯли Мирӣ" ном доштааст. Дар ҷойе, ки ҳоло биноҳои шаҳрак қомат афрохтаанд, Соли 1938 заводи хачирпарварӣ бунёд карда буданд. 1 Пайнавиштҳо.
Астарбадрақа

Астарбадрақа, форсаз — унсури сохтории китоб, варақе, ки маҷмуаи варақаҳои китобро бо муқова мепайвандад. Астарбадрақаи пушт барои васли маҷмуаи варақҳо бо муқова аз тарафи пушти китоб. Астарбадрақа дар китобҳое, ки бо ҷилди сахт бастабандӣ мешаванд истифода мешавад. Астарбадрақа ғайр аз вазифаи нигаҳдорандагӣ ва васлкунандагӣ боз ҳамчун қисми ороишии китоб низ истифода мешавад.